Public procurement notice: Contract Notice
Published: 2019-04-10
Buyer: Hatvan Város Önkormányzata
Country: HU
Contract type: Works
Procedure: Open procedure
CPV classification: 45210000: Building construction work | 45212330
Submission deadline: 2019-05-09
Award criteria: The most economic tender

Technical requirements: A TOP-2.1.2-15 kódszámú, «Zöld város kialakítása» tárgyú pályázat keretében Hatvan város városközponti területeit érintő zöld infrastruktúra rekonstrukciójához kapcsolódóan Hatvan Város Önkormányzata célul tűzte ki a település főtérén található könyvtár épületének korszerűsítését, valamint energiahatékony üzemeltetését biztosító megújítását.
Az épület könyvtárként működik majd úgy, hogy az alapfunkción túl számos közösségi teret foglal magába. A kivitelezéssel érintett összes bruttó beépített szintterület mérete: 2 202,1 m
A földszinten a gyermekkönyvtár helyiségeit (könyvválasztó, olvasóterem, foglalkoztató), a könyvraktárt és a rendezvényteremként is szolgáló közösségi teret kell elhelyezni. Az emeleten a felnőtt részleg (kölcsönző, olvasóterem, helytörténeti kutató, hangtár) fog helyet kapni, a tetőtérben a gyűjteménytárak kerülnek elhelyezésre.
A meglévő átriumos-galériás központi teret új lift és lépcsőkar beépítése teszi alkalmassá az egész ház függőleges közlekedésének biztosítására.
A meglévő könyvtár hasznos alapterülete nem változik, ezért új gépkocsi parkolót nem kell létesíteni. A mozgásukban korlátozott embertársaink számára új mozgássérült parkoló kerül kialakításra.
Az épület komplex felújítása során projektarányos akadálymentesítést kell megvalósítani. Új akadálymentes főbejárat kerül kialakításra, a szintek közötti kapcsolatot új lift beépítése biztosítja. A beépítendő liftakna pontos belmagassága: 11,34 m.
Az ingatlan úszótelek. Erre a kivitelezési munkák során különös figyelemmel kell lenni. (pl. felvonulás, anyagtárolás, megközelítés).
Az épület nem műemlék, helyi építészeti védelme sincs. Ugyanakkor a Grassalkovich-kastély közelsége okán műemléki környezetben található.
A könyvtár épülete védett építészeti környezetben, helyezkedik el, közvetlenül a polgármesteri hivatal szomszédságában, az 1 607 m
A kb. 50 éves épület szerkezetei, gépészeti/elektromos rendszerei a többszörös átalakítás ellenére nem felelnek meg korunk követelményeinek, funkcionális elrendezése sem elégíti ki egy mai könyvtár igényeket. A korszerűsítés alapvető célja a TOP-2.1.2-15 pályázat akcióterületéhez tartozó könyvtár fenntartható üzemeltetése, energiatudatos működtetésének biztosítása, ezen túl korunk követelményeinek megfelelő könyvtárfeladatok ellátására alkalmas épület létrehozása.
A ház 3 szintje funkcionálisan három részre tagozódik: a földszint a gyermekkönyvtárt és a rendezvénytermet, az emelet a felnőtt részleget, a tetőtér a klub-, és kiállítótermeket; a kiszolgáló (gépészet) tereket foglalja magába.
Az épülethez utólag hozzáépített hátsó lépcsőház elbontásra kerül, a függőleges összeköttetést a központi aulában elhelyezett új lépcsőkar és akadálymentes felvonó biztosítja.
A könyvtár új bejárata a Zöld Város programban megújuló, a piacot a városközponttal összekötő gyalogos zóna felől kerül kialakításra. az akadálymentes megközelítéssel együtt.
Az épületben helyet kap egy nagyterem, melynek befoglaló képessége 100 fő, ezen kívül 80 fő tartózkodhat a házban. Az épület vizesblokkjai a maximális 180 fős létszám alapján is megfelelnek.
Az opciós tételek a műszaki dokumentációban, valamint árazatlan költségvetésben kerülnek részletesen elhatárolásra. Az opcionális tételekre kötelező az ajánlattétel.

Eligibility requirements: Kizáró okok: — Az eljárásban nem lehet ajánlattevő (továbbiakban: AT), vagy alvállalkozó, és nem vehet részt alkalmasság igazolásában olyan gazdasági szereplő, aki a Kbt. 62. § (1)–(2) bekezdésében foglalt kizáró okok valamelyikének hatálya alatt áll, — A Kbt. 74. § (1) bekezdés b) pontja alapján az ajánlatkérőnek (továbbiakban: AK) ki kell zárnia az eljárásból azt az ATt, alvállalkozót vagy az alkalmasság igazolásában részt vevő szervezetet, aki részéről a kizáró ok az eljárás során következett be. A megkövetelt igazolási mód 321/2015. (X. 30.) Korm. rendelet 1–16. § alapján: ATnek ajánlatában a 321/2015. Korm. rendelet II. Fejezetének megfelelően, az Egységes Európai Közbeszerzési Dokumentum (továbbiakban: EEKD) benyújtásával kell előzetesen igazolnia, hogy nem tartozik a Kbt. 62. § (1)–(2) bekezdéseinek hatálya alá. AK az EEKD-t a Közbeszerzési dokumentumok részeként, elektronikus űrlap formájában rendelkezésre bocsátja. AK felhívja az ATk figyelmét, hogy az eljárást megindító felhívásban előírt kizáró okok előzetes igazolására vonatkozóan kizárólag az EEKD-ban foglalt nyilatkozatot tudja figyelembe venni az előzetes igazolási kötelezettség teljesítésére, e tekintetben AK nem veszi figyelembe és nem bírálja az ajánlat részeként, adott esetben becsatolásra kerülő bármilyen más nyilatkozatot, dokumentumot. Az alkalmasság igazolásában részt vevő alvállalkozó vagy más szervezet vonatkozásában: A 321/2015. Korm. rendelet 15. § (1) bekezdése szerint kell igazolni a kizáró okok fenn nem állását, vagyis csak az EEKD-t köteles benyújtani a Kbt. 62. §-ában foglalt kizáró okok hiányának igazolása érdekében. Azon alvállalkozók tekintetében, amelyek nem vesznek részt az alkalmasság igazolásában: A 321/2015. Korm. rendelet 15. § (2) bekezdése szerint kell igazolni a kizáró okok fenn nem állását, vagyis az ajánlat részeként Kbt. 67. § (4) bekezdése szerinti nyilatkozatot kell benyújtani, miszerint ATnek nyilatkoznia kell, hogy nem vesz igénybe a szerződés teljesítéséhez a Kbt. 62. §-a szerinti kizáró okok hatálya alá eső alvállalkozót. A kizáró okokra vonatkozó további igazolásokat az igazolási szakaszban az AT az AK felhívására köteles benyújtani a Kbt. 69. § (4)–(6) bekezdésében foglaltak szerint: — a Magyarországon letelepedett ATnek a 321/2015. Korm. rendelet III. Fejezet 8. §-ban meghatározottak szerint kell benyújtania. — a nem Magyarországon letelepedett ATnek a 321/2015. Korm. rendelet III. Fejezet 10. §-ban foglaltak szerint kell benyújtania. II. Szakmai tevékenység végzésére vonatkozó alkalmasság: SZ/1. Alkalmatlan AT, amennyiben — nem szerepel az Étv. 39. § (3) bekezdése szerinti építőipari kivitelezési tevékenységet végzők névjegyzékében, illetve — a nem Magyarországon letelepedett AT nem szerepel a letelepedése szerinti ország nyilvántartásában, vagy ha nem rendelkezik a letelepedése szerinti országban előírt engedéllyel, jogosítvánnyal vagy szervezeti, kamarai tagsággal. Igazolás mód: SZ/1. A 321/2015. Korm.rendelet 1. § (1) bek. és 5. § (1) bek. alapján ATnek csatolnia kell az EEKDt, melynek elegendő a IV. részének «α» szakaszát kitölteni e tekintetben, AK elfogadja az érintett gazdasági szereplő egyszerű nyilatkozatát az SZ/1. számú alkalmassági követelmény előzetes igazolására. A Kbt. 69. § (4)–(7) bekezdése alapján felhívott Magyarországon letelepedett AT esetén a nyilvántartásban szereplés tényét AK ellenőrzi; nem Magyarországon letelepedett AT esetén a letelepedés szerinti ország nyilvántartásában való szereplésre vonatkozó igazolást, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezésre vonatkozó igazolást kell benyújtani.